**Priloga 5: Predloga za delavnico aktivnosti**

**1. Cilji**

Cilj delavnice je določiti in ovrednotiti dodano vrednost ponudb/dejavnosti, ki bi bile lahko del vašega koncepta. To bodo morda pobude vaših deležnikov, morda pa bodo nastale šele na delavnici. Cilj je tudi povezovanje z morebitnimi novimi deležniki, ki lahko prispevajo predloge za nove dejavnosti in njihova čim prejšnja vključitev v projekt. Pričakovani rezultati:

* Seznam predlaganih dejavnosti
* Diagram dejavnosti in z njimi povezanih procesov
* Prvo ovrednotenje dejavnosti

**2. Kdo bo sodeloval?**

Udeleženci na delavnici bodo vaša osnovna razvojna ekipa, ustrezni projektni partnerji in, kar je najbolj pomembno, deležniki, ki k projektu lahko prispevajo s svojimi dejavnostmi, rabo in ponudbami. Potrebujete pa seveda tudi dobrega vodjo delavnice.

**3. Kako dolgo bo trajala delavnica?**

Približno 3-4 ure

**4. Priprava – kaj potrebujete?**

|  |  |
| --- | --- |
| * 4 table/stojala z listi za obračanje (flipchart) ali podobna orodja (liste se lahko namesti tudi na stene prostora) * papir za tablo/stojalo z listi * 15 izvodov Priloge 6: Načrt dejavnosti in procesov na formatu A3 * Prazni listi papirja * Svinčniki, kemični svinčniki * 6 škarij * Papir različnih barv in velikosti, karton * Figurice Lego ali podobno * Plastelin ali podobna modelirna masa * Zobotrebci | * Lepilo v stiku * Lepilni trak * 2 kompleta flomastrov različnih barv * Samolepilni listki (post-it) različnih barv * Prigrizki, čaj, kava, mleko, sladkor, skodelice, žličke * Prijetna glasba za ozadje * Več izvodov seznama predhodno izpolnjenih ciljev (Priloga 1) * Fotoaparat za dokumentiranje rezultatov in vzdušja na delavnici |

**Priprava predlog za delavnico**

* Na liste papirja na zanimiv način napišite naslove za različna področja dejavnosti. Pri tem skušajte biti ustvarjalni, uporabite skice ali fotografije, ki ponazarjajo temo. Liste papirja pričvrstite na steno ali tablo/stojalo.

|  |  |
| --- | --- |
| * + Prosti čas   + Izobraževanje   + Gostinstvo   + Poslovanje | * + Administracija   + Kultura   + Udeležba   + ... ali kar se zdi smiselno v kontekstu projekta |


* Pripravite vse potrebščine: škarje, papir in podobno, na skupno mizo ali jih razvrstite po mizah posameznih skupin
* Pripravite sendviče in čaj – vse lepo razvrstite
* Pripravite mize in stole za delo v skupinah, s kartonom zaščitite mize, razdelite sezname s cilji
* Na velik list papirja narišite dvoosni diagram. Navpična os označuje pomembnost cilja, vodoravna os pa trud glede uresničitve določene dejavnosti

**5. Vsebina delavnice: Koraki**

* **Uvod**
  + Če se udeleženci med seboj še ne poznajo, naj se najprej predstavijo. Imena napišite na samolepilne etikete in udeleženci naj si jih nalepijo na vidno mesto – tako si bodo imena hitreje zapomnili.
  + Najprej opišite namen in orodja, ki jih boste uporabili na delavnici.
  + Opišite korake dela na delavnici
* **Razporejanje (Mapping)**
  + Razdelite flomastre in samolepilne listke.
  + Udeležence razdelite v več skupin.
  + Prva naloga bo, da udeleženci pripravijo seznam dejavnosti/ponudb na pripravljene liste papirja. Vsaka skupina si izbere drugo temo, npr. »prosti čas« ali »izobraževanje«. Po 3 minutah zapisovanja idej na samolepilne (post-it) listke, ki jih pritrdijo na papir, se skupine premaknejo na naslednjo temo. Ta korak ponavljajte toliko časa, da vsaka skupina obdela vsako temo.
* **Rezultati združevanja**
  + Potem naj se skupine znova razvrstijo ob plakatih. Njihova naloga bo, da predlagane dejavnosti razvrstijo v smiselne podskupine. Ta korak ponavljajte, dokler niso razvrščene dejavnosti na vseh plakatih. Vsaka ponovitev traja 3 minute
  + Vsaka skupina določi predstavnika, ki predstavi plakat. Skupine naj na kratko predstavijo svoja razmišljanja. Največ 5 minut na temo.
* **Odmor** - vzemite si 15-minutni odmor za prigrizek. Udeleženci naj se pogovarjajo med seboj.
* **Razporejanje dejavnosti**
  + Nato vsaka skupina izbere dve ali tri dejavnosti, ki se jim zdita(-jo) najprivlačnejše, in jih razdela s pomočjo
    - Predloge za pripravo Načrta dejavnosti in procesov (Priloga 6 – spletna verzija).
    - Opreme, ki ste jo priskrbeli.
    - Izdelave manjšega plakata, ki oglašuje dejavnosti
  + Za ponazoritev si oglejte predhodno izpolnjeni Načrt dejavnosti in procesov (Priloga 6).
  + Skupine imajo na voljo 1,5 ure, da izpolnijo načrte in vse naloge. Ob tem naj izdelajo tudi manjše prototipe izbranih dejavnosti, za podlago uporabijo karton. Zgradijo naj infrastrukturo, procese označijo s puščicami, oznakami, figuricami Lego ... Uporabijo naj lepilo, škarje, zobotrebce, modelirno maso – da dejavnosti čim bolje ponazorijo.
  + Skupine naj ustvarijo plakat velikosti A3, s katerim bodo ponudbo različnih dejavnosti oglaševali javnosti. Vsebuje naj:

|  |  |
| --- | --- |
| * + - Čas/datum     - Vizualizacijo dejavnosti     - Izpostavljeno ciljno skupino | * + - Povzetek v enem stavku     - Naslov     - Morda nekaj drugih podrobnosti |

* **Predstavitev prototipov**
  + Vsaka skupina predstavi svoj projekt. Za vsako predstavitev je na voljo 7 minut. Ne več – tega se strogo držite.
* **Kratko ovrednotenje**
  + Uporabite Prilogo 8: Preglednico za ovrednotenje dejavnosti – pritrdite ga na steno ali položite na tla.
  + Vsaka skupina pritrdi listek z imenom obdelane dejavnosti na diagram – glede na projektne cilje in trud glede uresničitve – z obrazložitvijo, zakaj so ga uvrstile na določeno mesto. Za vsak zapis porabite največ eno minuto.
* Udeležence prekinite tako, da se jim zahvalite. Ob tem jih prosite, da vam pomagajo pri razvrščanju in pospravljanju.
* Za dokumentiranje rezultatov delavnice fotografirajte vsak plakat, prototip, načrt in diagram.
* Če katere od dejavnosti, ki je zanimiva za vaš projekt, nobena od skupin ni obdelala, sami izpolnite Prilogo 6: Načrt dejavnosti in procesov za morebitno kasnejšo uporabo.



*u*č*inek*

*cilji*

*in tako dalje*

*Gastronomija*

*Kultura*